FI Euroopan unionin virallinen lehti C 49/18

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY mukainen Ranskan hallituksen tiedonanto

(Ilmoitus nestemäisten tai kaasumaisten hiilivetyjen etsintään oikeuttavaa yksinomaista lupaa (ns. Permis d’Éauze) koskevista hakemuksista)

(ETA:n kannalta merkityksellinen teksti)

2013/C 49/11

GAS2GRiD Ltd, jonka päätoimipaikan osoite on Level 3, 10 Bridge Str., Sydney, NSW 2000 (Australia), on hakenut 1. lokakuuta 2010 päivätyllä hakemuksella viideksi vuodeksi yksinomaista lupaa nestemäisten tai kaasumaisten hiilivetyjen etsintään (ns. Permis de Tartas) alueella, joka kuuluu osittain Landesin departementtiin.

Lupa koskee aluetta, jonka raja kulkee seuraavien pituus- ja leveyspiirien avulla määriteltyjen peräkkäisten pisteiden kautta, kun nollapituuspiiri on Pariisin pituuspiiri.

Kulmapiste Läntinen pituus Pohjoinen leveys A 4,10 48,90 B 3,10 48,90 C 3,10 48,60 D 3,60 48,60 E 3,60 48,50 F 3,50 48,50 G 3,50 48,40 H 3,70 48,40 I 3,70 48,50 J 3,90 48,50 K 3,90 48,40 L 4,10 48,40 M Piste, jossa leveyspiiri 48,88 pohjoista leveyttä leikkaa Atlantin rantaviivan

M–A: Atlantin rantaviiva.

Määritetty pinta-ala on noin 2 822 km2.

GAS2GRiD Ltd on myös hakenut 1. marraskuuta 2010 päivätyllä hakemuksella viideksi vuodeksi yksinomaista lupaa nestemäisten tai kaasumaisten hiilivetyjen etsintään (ns. Permis d’Éauze) alueella, joka kuuluu osittain Haute-Garonnen, Gersin, Landesin, Lot-et-Garonnen ja Tarn-et-Garonnen departementteihin.

Lupa koskee aluetta, jonka raja kulkee seuraavien pituus- ja leveyspiirien avulla määriteltyjen peräkkäisten pisteiden kautta, kun nollapituuspiiri on Pariisin pituuspiiri.

Kulmapiste Läntinen pituus Pohjoinen leveys A 3,10 49,00 B 2,30 49,00 C 2,30 48,70 D 1,50 48,70 E 1,50 48,60 F 1,30 48,60 G 1,30 48,50 H 2,60 48,50 I 2,60 48,70 J 2,70 48,70 K 2,70 48,80 L 3,10 48,80

Määritetty pinta-ala on noin 3 172 km2.

Hakemusten esittäminen ja lupien myöntämisperusteet

Alkuperäisen hakemuksen ja kilpailevien hakemusten esittäjien on todistettava täyttävänsä lupien myöntämisen ehdot, jotka on määritelty etsimisluvista ja maanalaisista varastoista 2. kesäkuuta 2006 annetun asetuksen 2006-648, sellaisena kuin se on muutettuna, 4 ja 5 §:ssä (Journal officiel de la République française, 3. kesäkuuta 2006).

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta niiden sääntöjen mukaisesti, jotka on esitetty Euroopan yhteisöjen virallisessa lehdessä C 374 (30. joulukuuta 1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja joista säädetään Ranskan 2. kesäkuuta 2006 etsimisluvista ja maanalaisista varastoista antamassa asetuksessa 2006-648, sellaisena kuin se on muutettuna (Journal officiel de la République française, 3. kesäkuuta 2006).

Kilpailevat hakemukset on toimitettava ekologia-, energia- ja kestävän kehityksen ministeriöön jäljempänä ilmoitettuun osoitteeseen. Päätökset alkuperäisestä ja kilpailevista hakemuksista tehdään kahden vuoden kuluessa siitä, kun Ranskan viranomaiset ovat vastaanottaneet alkuperäisen hakemuksen, eli viimeistään 18. lokakuuta 2012 Tartasia koskevan hakemuksen osalta ja 5. marraskuuta 2012 Éauzea koskevan hakemuksen osalta.

Toiminnan harjoittamista ja siihen liittyviä päätöksiä koskevat ehdot ja edellytykset

Hakijoita pyydetään tutustumaan kaivoslain (code minier) 79 §:ään ja 79.1 §:ään sekä kaivostöistä, maanalaisesta varastoinnista ja niitä koskevista säännöistä 2. kesäkuuta 2006 annettuun asetukseen 2006-649, sellaisena kuin se on muutettuna (Journal officiel de la République française, 3. kesäkuuta 2006).

Lisätietoja on saatavissa seuraavasta osoitteesta: Ministère de l'écologie, du developpement durable et de l’énergie, Direction de l’énergie — Bureau exploration et production des hydrocarbures, Grande Arche, Paroi Nord, 92055 La Défense cedex, France, Puhelin: +33 140819529

Edellä mainittuihin säädösteksteihin voi tutustua Légifrance-verkkosivustolla osoitteessa http://www.legifrance.gouv.fr